paragraph_text: Na njezinu čelu bili su nekadašnji vođe Hrvatskog proljeća Miko Tripalo, Savka Dabčević-Kučar, Srećko Bijelić i dr., koji, za razliku od drugih bivših „proljećara“, nisu htjeli formirati vlastite stranke. Umjesto toga su se, suočeni s velikim brojem novoosnovanih stranaka, zalagali za stvaranje široke koalicije lijevo-liberalnih i umjereno desnih snaga kako bi spriječila rasipanje glasova birača iz tog biračkog spektra i tako omogućilo tvrdoj liniji komunista ostanak na vlasti. Tripalo je također nastojao da u novi Sabor uđe što više stranaka koje bi stvorile koaliciju te tako spriječile da se jedna jednostranačka vlast zamijeni s drugom.